Pa en seun gered toe waterponies omslaan | Maroela Media
Pa en seun gered toe waterponies omslaan
'n Gesin is Sondag uit die see by Melkbosstrand gered nadat hulle in die moeilikheid beland het toe hulle met waterponies in die see baljaar het.
Volgens JP Smit, burgemeesterskomiteelid van veiligheid en sekuriteit van die Stad Kaapstad, het die Milnerton-brandweer 'n oefening by Melkbosstrand gehad, toe hulle bewus geraak het van die twee waterponies wat in welige seewier vasgesit het.
"Die ma en een van die kinders kon daarin slaag om die golwe te ontwyk, maar die pa en sy seun is deur die golwe van hul waterponies af geslinger," het hy gesê.
Gelukkig het die twee reddingsbaadjies aangehad en kon hulle dus bo die water bly totdat brandweerbeamptes hulle na die strand kon bring. Die beamptes het ook daarin geslaag om die waterponies uit die golwe te kry.
Smith het vakansiegangers gemaan om uiterste sorg aan die dag te lê wanneer hulle in die see is.
Man vas oor vervalste sokkerkaartjies
Twee wêreldrekords, drie braaikonings
Kyk net wat die reddingsbaadjies beteken het. So dieselfde met veiligheidsgordels/babastoeltjies in voertuie. Moenie dink dit (ongelukke) gebeur net met ander.